
ΠΕΡΙΕΧΟΜΕΝΑ 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης 4,400 στρεμ. στη θέση 
«Γρουμπάρα» περιφέρειας Κοινότητας Γλύφας Ν. 
Φθιώτιδος. .. 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση μεταφοράς συντελεστή δόμησης ρυμοτομου- 


μένου ακινήτου που βρίσκεται εντός του ρυμοτομι¬ 
κού σχεδίου του Δήμου Αθηναίων. 2 

Τροποποίηση του εγκεκριμένου ρυμοτομικού σχεδίου 
του Δήμου Νέας Ιωνίας (Ν. Αττικής) και όρων και πε¬ 
ριορισμών δόμησης χώρου Νοσοκομείου. 3 

ΑΠΟΦΑΣΕΙΣ 

Τροποποίηση σχεδίου πόλεως Γαστούνης Ν. Ηλείας 
στο Ο.Τ. Α 053. 4 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 1331 (1) 

Κήρυξη αναδασωτέας έκτασης 4,400 στρεμμ. στη θέση 
«Γρουμπάρα» περιφέρειας Κοινότητας Γλύφας Ν. Φθι¬ 
ώτιδος. 

Ο ΝΟΜΑΡΧΗΣ ΦΘΙΩΤΙΔΟΣ 
Έχοντας υπόψη: 

1. Τις διατάξεις του Ν. 3200/55 περί διοικητικής αποκέ¬ 
ντρωσης, όπως τροποποιήθηκε και συμπληρώθηκε μετα¬ 
γενέστερα με το Ν.Δ. 532/1970. 


2. Τις διατάξεις του άρθρου 117 παρ. 3 του Συντάγμα¬ 
τος. 

3. Τις διατάξεις του Ν. 998/79 «περί προστασίας των 
Δασών κ.λπ.», και ειδικότερα: 

α) Του άρθρου 41 παρ. 1, 

β) Του άρθρου 38 παρ. 1. 

4. Τις διαταγές του Υπουργείου Γεωργίας: 

α) 160417/1180/8.7.1980, 

β) 182447/3049/24.9.1980. 

5. Τη 2050/28.4.93 πρόταση του Δασαρχείου Λαμίας, 
με την οποία προτείνεται η κήρυξη της έκτασης που ανα- 
φέρεται στο θέμα ως αναδασωτέας. 

6. Την 22961/85 απόφαση του Νομάρχη Φθιώτιδος 
«περί παραχώρησης αρμοδιοτήτων», αποφασίζουμε: 

Κηρύσσουμε αναδασωτέα, με σκοπό την επαναδη- 
μιουργία της δασικής βλάστησης που καταστράφηκε από 
παράνομη εποψίλωση το έτος 1991, που θα πραγματο¬ 
ποιηθεί με φυσική αναγέννηση και τη διατήρηση του χαρα¬ 
κτήρα της δασικής έκτασης, ώστε ν’ αποκλεισθεί η διά¬ 
θεση αυτής για άλλο σκοπό, τη δημόσια δασική έκταση 
εμβαδού 4,400 στρεμ., που βρίσκεται στη θέση «Γρου¬ 
μπάρα» Γλύφα, και προσδιορίζεται από τα στοιχεία (1, 2, 
3, 4, 5, 6, 7, 8, 9, 10, 11, 1) και έχει όρια: 

Ανατολικά: Δημόσια δασική έκταση. 

Δυτικά: Αγροτικός δρόμος και δημ. δασική έκταση. 

Βόρεια: Δημόσια δασική έκταση. 

Νότια: Δημόσια δασική έκταση, 

όπως φαίνεται στο συνημμένο διάγραμμα που αποτελεί 
αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 5 ΜαΤου 1993 

Με εντολή Νομάρχη 
Π. ΑΠΟΣΤΟΛΟΠΟΥΛΟΣ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 2 ) 

Έγκριση μεταφοράς συντελεστή δόμησης ρυμοτομουμέ- 

νου ακινήτου που βρίσκεται εντός του ρυμοτομικού 

σχεδίου του Δήμου Αθηναίων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη 

1. Τις διατάξεις του άρθρου 2 του Ν. 880/1979 «Περί 
καθορισμού ανωτάτου ορίου συντελεστού δομήσεως κλπ» 
(Α' 58). 

2. Τις διατάξεις του Π.Δ/τος 470/1979 «Περί μετασχη¬ 
ματισμού των συντελεστών δομήσεων εις εμβαδά κατά 
την εφαρμογή του Ν.880/1979» (Α' 138), όπως τροποποι¬ 
ήθηκε με το από 19.6.1987 Π. Δ/γμα (Δ' 592). 

3. Τις διατάξεις του Π. Δ/τος 510/1979 «Περί ρυθμί- 
σεως θεμάτων μεταφοράς συντελεστού δομήσεως κατά 
το Ν.880/1979» (Α' 154) όπως τροποποιήθηκε με το υπ’ 
αριθμόν 367/1987 Π. Δ/γμα (Α' 163). 

4. Τις διατάξεις του άρθρου 23 παρ. 1 (εδ. ιδ) του ν. 
1558/1985 «Κυβέρνηση και Κυβερνητικά Όργανα» (Α’ 
137). 

5. Την Υ 1958/1992 απόφαση του Πρωθυπουργού και 
του Υπουργού Περιβάλλοντος, Χωροταξίας και Δημοσίων 
Έργων «Ανάθεση αρμοδιοτήτων στους Υφυπουργούς Πε¬ 
ριβάλλοντος, Χωροταξίας και Δημοσίων Έργων Χρήστο 
Κατσιγιάννη και Γεώργιο Βουλγαράκη» (Β' 744). 

6. Την 31343/1992 πράξη συναίνεσης ενώπιον του 
συμβολαιογράφου Αθηνών Νικολάου Στασινόπουλου, της 
Μαργαρίτας Χλωροκώστα, αποκλειστικής κυρίας του πα¬ 
ρακάτω περιγραφομένου ακινήτου. 

7. Την κατόπιν αυτοψίας του υπαλλήλου Γεωργίου Κου- 
τσοδημήτρη, επιβεβαίωση των εμπλεκομένων στον υπο¬ 
λογισμό του μεταφερομένου συντελεστή δόμησης στοι¬ 
χείων του ακινήτου που βρίσκεται εντός του ρυμοτομικού 
σχεδίου του Δήμου Αθηναίων και επί της οδού Εξηκίου αρ. 
5. 

8. Την 527/29.7.1992 γνωμοδότηση του Κεντρικού 
Συμβουλίου Χωροταξίας, Οικισμού και Περιβάλλοντος. 

9. Την 25826/29.1.1993 απόφαση του Υφυπουργού 
Περιβάλλοντος, Χωροταξίας και Δημοσίων Έργων για 
προέγκριση της σχετικής τεχνικής μελέτης με πρόταση 
του Υπουργού Περιβάλλοντος, Χωροταξίας και Δημοσίων 
Έργων, αποφασίζουμε: 


Άρθρο 1 

1. Εγκρίνεται η μεταφορά συντελεστή δόμησης του ακι¬ 
νήτου (βαρυνομένου), που βρίσκεται εντός του ρυμοτομι¬ 
κού σχεδίου του Δήμου Αθηναίων και επί της οδού Εξη- 
κίου αριθ. 5, που έχει χαρακτηριστεί ως διατηρητέο με την 
2412/219/17.1.1992 αάφαση του Υπουργού Περιβάλλο¬ 
ντος, Χωροταξίας και Δημοσίων Έργων (Δ' 140) και του 
οποίου την αποκλειστική κυριότητα έχει η παραπάνω συ- 
ναινούσα στη μεταφορά του συντελεστή δόμησης Μαργα¬ 
ρίτα Χλωροκώστα, όπως το βαρυνόμενο ακίνητο φαίνεται 
με στοιχεία Α, Β, Γ, Δ, Α στ σχετικό πρωτότυπο διάγραμμα 
σε κλίμακα 1:500 που θεωρήθηκε από τον Προϊστάμενο 
της Δ/νσης Τοπογραφικών Εφαρμογών με την 61203/ 
1993 πράξη του και που αντίτυπό του σε φωτοσμίκρυνση 
δημοσιεύεται με το παρόν διάταγμα. 

2. Τα ειδικότερα στοιχεία του βαρυνομένου ακινήτου 
και της μεταφοράς του συντελεστή δόμησης είναι τα εξής: 

α) Εμβαδόν ακινήτου: 186,06 τ.μ. 

β) Ποσοστό κάλυψης: 70%. 

γ) Συντελεστής δόμησης της περιοχής βάσει του οποίου 
πραγματοποιείται η μεταφορά: 3,6. 

δ) Δομήσιμη επιφάνεια που αντιστοιχεί σ’ αυτό: 186,06 
τ.μ. χ 3,6 = 669,81 τ.μ. 

ε) Δομημένη επιφάνεια: 87,02 τ.μ. στο ισόγειο. 

στ) Μεταφερόμενη δομήσιμη επιφάνεια: 669,81 τ.μ. - 
87,02 τ.μ. = 582,79 τ.μ. (130,24 τ.μ. - 87,02 τ.μ. = 43,22 
τ.μ. από το ισόγειο και 582,79 τ.μ. - 43,22 τ.μ. = 539,57 
τ.μ. από ορόφους). 

Άρθρο 2 

Εγκρίνεται η χορήγηση τίτλου δικαιώματος μεταφοράς 
συντελεστή δόμησης στο όνομα της Μαργαρίτας Χλωρο¬ 
κώστα για εμβαδόν 582,79 τ.μ. (43,22 τ.μ. από το ισόγειο 
και 539,57 τ.μ. από ορόφους). 

Άρθρο 3 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και Δη¬ 
μοσίων Έργων αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 28 Απριλίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

- Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΧΡΗΣΤΟΣ ΚΑΤΣΙΠΑΝΝΗΣ 

(3) 

Τροποποίηση του εγκεκριμένου ρυμοτομικού σχεδίου του 

Δήμου Νέας Ιωνίας (Ν. Αττικής) και όρων και περιορι¬ 
σμών δόμησης χώρου Νοσοκομείου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 3, 9, 29 και 70 του από 
17.7.1923 ν. διατάγματος «περί σχεδίων πόλεων κ.λπ.» 
(Α' 228), όπως μεταγενέστερα τροποποιήθηκαν και συ¬ 
μπληρώθηκαν. 

2. Τις διατάξεις του άρθρου 23 (παρ. 1 εδ. ιδ) του ν. 
1558/1985 «Κυβέρνηση και Κυβερνητικά Όργανα» (Α' 
137). 

3. Τις διατάξεις των άρθρων 7,8 και 9 του ν. 1577/1985 
«Γενικός Οικοδομικός Κανονισμός» (Α' 210), όπως τροπο¬ 
ποιήθηκαν με το άρθρο 13 (παρ. 1,2 και 3) του ν. 1647/ 
1986 «Οργανισμός Κτηματολογίου και Χαρτογραφήσεων 
Ελλάδας (ΟΚΧΕ) και άλλες σχετικές διατάξεις» (Α' 41) και 
το άρθρο 1 (παρ. 3 και 4) του ν. 1772/1988 «Τροποποίηση 
διατάξεων του ν. 1577/1985 «ΓΟΚ» και άλλες σχετικές 
διατάξεις» (Α' 91). 

4. Τις διατάξεις του άρθρου 99 παρ. 3 του ν. 1892/1990 
«Για τον εκσυχρονισμό και την ανάπτυξη και άλλες διατά¬ 
ξεις» (Α' 101), όπως αντικαταστάθηκε με την παρ. 2 του 
άρθρου 7 του ν. 2052/1992 «Μέτρα για την αντιμετώπιση 
του νέφους και πολεοδομικές ρυθμίσεις» (Α' 94). 

5. Τις διατάξεις του άρθρου 27 του ν. 2081/1992 (Α' 
154). 

6. Το γεγονός ότι από τις διατάξεις του παρόντος δεν 
προκαλείται δαπάνη σε βάρος του κρατικού προϋπολογι¬ 
σμού. 

7. Την Υ. 1958/1992 απόφαση του Πρωθυπουργού και 
του Υπουργού Περιβάλλοντος, Χωροταξίας και Δημοσίων 
Έργων «Ανάθεση αρμοδιοτήτων στους Υφυπουργούς Πε¬ 
ριβάλλοντος, Χωροταξίας και Δημοσίων Έργων Χρήστο 
Κατσιγιάννη και Γεώργιο Βουλγαράκη» (Β' 744). 

8. Τις 208/1990 και 235/1990 γνωμοδοτήσεις του Δη¬ 
μοτικού Συμβουλίου Νέας Ιωνίας. 

9. Τις 12/συν 49η/1991 και 9/συν 6η/1992 γνωμοδο¬ 
τήσεις της Εκτελεστικής Επιτροπής του Οργανισμού της 
Αθήνας. 

10. Την 109/1993 γνωμοδότηση του Συμβουλίου της 
Επικράτειας, με πρόταση του Υφυπουργού Περιβάλλο¬ 
ντος, Χωροταξίας και Δημοσίων Έργων, αποφασίζουμε: 

Αρθρο 1. 

Εγκρίνεται η τροποποίηση του ρυμοτομικού σχεδίου 
του Δήμου Νέας Ιωνίας (Ν. Αττικής) με τη μετατόπιση των 


ρυμοτομικών γραμμών στους 265, 485, 487 και 490 κοι¬ 
νόχρηστους χώρους και στον 266 χώρο Νοσοκομείου, που 
καθορίστηκε με το από 8.8.1975 π. δ/γμα (Α' 195), ως και 
την έγκριση εντός αυτού οδού, όπως φαίνεται στο σχετικό 
πρωτότυπο διάγραμμα σε κλίμακα 1:500, που θεωρήθηκε 
από τον Προϊστάμενο της Δ/νσης Τοπογραφικών Εφαρ¬ 
μογών με την 55146/1993 πράξη του και που αντίτυπό 
τους σε φωτοσμίκρυνση δημοσιεύεται με το παρόν διά¬ 
ταγμα. 

Αρθρο 2. 

Οι όροι και περιορισμοί δόμησης του χώρου Νοσοκο¬ 
μείου, όπως αυτός διαμορφώθηκε μετά την τροποποίηση 
του σχεδίου με το προηγούμενο άρθρο και φαίνεται με 
στοιχεία 266 και 266α στα παραπάνω διαγράμματα, τρο¬ 
ποποιούνται και καθορίζονται ως εξής: 

1. Χώρος Νοσοκομείου με στοιχείο 266: 

α) Συντελεστής δόμησης: 2,6 

β) Ποσοστό κάλυψης: 60%. 

2. Χώρος Νοσοκομείου με στοιχείο 266α: 

α) Συντελεστής δόμησης: 0,4 

β) Ποσοστό κάλυψης: 40%. 

3. α) Η ελάχιστη απόσταση των ανεγερθησομένων κτι¬ 
ρίων εντός των παραπάνω 266 και 266α χώρων Νοσοκο¬ 
μείου, από τη ρυμοτομική γραμμή ορίζεται σε τέσσερα 
(4,00) μέτρα. 

β) Οι κύριοι είσοδοι και έξοδοι των κτιρίων πρέπει να 
βρίσκονται στην πλευρά των κτιρίων, που απέχει τη μεγα¬ 
λύτερη απόσταση από την ρυμοτομική γραμμή. 

γ) Στον χώρο με στοιχεία 266α και ιδιαίτερα στη θέση με 
τα στοιχεία αβγδεζηθικα προβλέπεται διαμόρφωση υπό¬ 
γειου χώρου σταθμεύσεως αυτοκινήτων. 

Η επίγεια επιφάνεια αυτού του χώρου όπως και ο λοιπός 
ακάλυπτος χώρος του 266α διαμορφώνεται σε πράσινο. 

Στον χώρο αυτό ισχύουν οι διατάξεις του αρ. 12 παρ. 6 
του Ν. 1577/85. 

Αρθρο 3 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και Δη¬ 
μοσίων Έργων αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 5 Μαΐου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΓΕΩΡΓΙΟΣ ΒΟΥΛΓΑΡΑΚΗΣ 

ΑΠΟΦΑΣΕΙΣ 

Αριθ. 5137 (4) 

Τροποποίηση σχεδίου πόλεως Γαστούνης Ν. Ηλείας στο 
Ο.Τ. Α 053. 

Ο ΝΟΜΑΡΧΗΣ ΗΛΕΙΑΣ 

Έχοντας υπόψη: 

1. Τις διατάξεις του από 17.7.1923 Ν.Δ. «Περί σχεδίων 
Πόλεων και Κωμών του Κράτους», όπως τροποποιήθηκε 
και συμπληρώθηκε μεταγενέστερα. 

2. Τις διατάξεις του Ν. 3200/55 «Περί διοικητικής απο- 
κεντρώσεως», όπως τροποποιήθηκαν και συμπληρώθη¬ 
καν με το Ν.Δ. 532/70. 

3. Τις διατάξεις του Α.Ν. 314/68, όπως τροποποιήθη¬ 
καν και συμπληρώθηκαν με το Ν.Δ. 1018/71. 

4. Τις διατάξεις του Β. Δ/τος 712/70 «Περί καθορισμού 
των διατηρουμένων αρμοδιοτήτων του Υπουργού Δημο¬ 
σίων Έργων», που εκδόθηκε κατόπιν του 532/70 Ν. Δ/τος 
όπως μετά τροποποιήθηκαν και συμπληρώθηκαν με τα Β. 
Δ/τα 677/71 και 198/72. 

5. Τις διατάξεις του Ν. 1032/80 «περί συστάσεως 
Υ.Χ.Ο.Π.». 

6. Τις διατάξεις του Ν. 1337/83 «περί επεκτάσεως Πο- 
λεοδομικών σχεδίων». 

7. Τις διατάξεις του Ν. 1577/85 (ΦΕΚ 210/Α7 
18.12.85) «περί Γ.Ο.Κ.». 

8. Τις διατάξεις του Ν. 1558/85 (ΦΕΚ 137/Α726.7.85) 
«Κυβέρνηση και Κυβερνητικά Όργανα». 

9. Τις διατάξεις του Π. Δ/τος 183/86 (ΦΕΚ 70/Α/ 
5.6.86) και τις Εγκ. 117/20.6.86 και 119/1.7.86 του 
Υ.ΠΕ.ΧΩ.Δ.Ε. «Σχετικά με έγκριση τροποποιήσεων και 
καθορισμού όρων δόμησης από τους Νομάρχες». 

10. Την αριθ. πρωτ. 3903/12.9.91 Απόφαση Νομάρχη 


Ηλείας «Σχετικά με συγκρότηση Συμβουλίου Χ.Ο.Π. Ν. 
Ηλείας». 

11. Την αριθ. Ε.Π.Α. 33/91 Απόφαση Νομάρχη Ηλείας 
ΦΕΚ 898/Δ/9.12.91 με την οποία έγινε η αναθεώρηση 
του σχεδίου πόλεως Γαστούνης και καθορίσθηκαν οι όροι 
δόμησης των τομέων. 

12. Την αριθ. 158/92 Απόφαση του Δημοτικού Συμβου¬ 
λίου Γ αστούνης με την οποία προτείνεται η τροποποίηση 
σχεδίου πόλεως με την αναγνώριση του δρόμου ως δρόμο 
του σχεδίου πόλεως και πεζόδρομο. 

13. Το Τοπογραφικό διάγραμμα που συνοδεύει την 
απόφασή μας αυτή με κλίμακα 1:1000 το οποίο είναι αντί¬ 
γραφο της πολεοδομικής μελέτης αναθεώρησης και επέ¬ 
κτασης στο οποίο απεικονίζεται ο πεζόδρομος στο Ο.Τ. Α 
053. 

14. Την σύμφωνη γνώμη του Συμβουλίου Χ.Ο.Π., που 
διατυπώθηκε στο αριθ. 13/92 πρακτικό αυτού θέμα, απο¬ 
φασίζουμε: 

Εγκρίνουμε την τροποποίηση του σχεδίου πόλεως Γα- 
στοϋνης και αναγνωρίζουμε τον δρόμο στο Ο.Τ. Α 053 με 
τα στοιχεία α, β, γ, δ, ε, α, ως δρόμο του σχεδίου πόλεως 
με πλάτος 5,00 μ. και όρους δόμησης τους ισχύοντας στην 
περιοχή και τον χαρακτηρίζουμε πεζόδρομο, όπως λεπτο¬ 
μερώς απεικονίζεται στο τοπογραφικό που συνοδεύει την 
Απόφασή μας αυτή και αποτελεί παράρτημά της. 

Από τις διατάξεις της παραπάνω απόφασης δεν προκα- 
λείται δαπάνη σε βάρος του προϋπολογισμού του Δήμου 
Γ αστούνης. 

Η απόφασή μας αυτή που ισχύει από την δημοσίευσή 
της να δημοσιευθεί στην Εφημερίδα της Κυβερνήσεως 
και το σχέδιο που την συνοδεύει θα αναρτηθεί στο κτίριο 
της Πολεοδομίας επί 15 ημέρες μετά τη δημοσίευση. 

Πύργος, 10 Μαΐου 1993 
Ο Νομάρχης . 

ΓΕΡΑΣΙΜΟΣ ΚΟΥΤΑΒΑΣ 

